PUTOPIS KROZ ISTRU

Svi smo iščekivali taj dan. Dan naših života, putovanje na kojem ćemo postati bolji prijatelji.

Autobus malen, svi zajedno, smijeh i priča čuju se među nama.Počinje kiša i pada i svira glazbu, glazbu za naše uši, za naše tijelo. Rominja kao ljuta. Vjetar bijesni, oluja. U autobusu i dalje žamor. I vozimo se i vozimo. Noć se približava i dan završava.

Drugi dan počinje, pred očima nam Pula. Arena nas vraća u doba Rimljana i pred očima se stvaraju slike borba, baš kao da smo tamo.

Vožnja uzburkanim morem budi nelagodu. I evo ih, Brijuni, tako divlji i tako pitomi, jako more ih okružuje, ali životinje tako drage, plahe, nemirne.Dok si tamo opuštaš se, nemaš briga. Neke životinje slobodne, a neke ne.Svima pružena ljubav.Tamo shvatiš da ne možeš vladati prirodom, jer je jača.Vjetar bijesni, naježiš se i skupiš.Stare crkvice, obnovljene, ali toliko toga pričaju o prošlosti. Iz raja moraš poći.More uzburkano.Na brodu smijeh, priča.

Vraćamo se autobusom, neki spavaju, a neki će uskoro.Noć počinje, a krevet odjednom tako mek kao da si na oblacima.I misli lutaju daleko, ali ne i predaleko, opušten, ali u daljini i dalje čuješ vjetar kako njiše grane, tjera strah u kosti.

Jutro, pospani krećemo u pustolovinu.Autobus, čini se tko udoban, tako savršen za spavanje.Oči mi se sklapaju na san, misli lutaju, oko sebe ništa ne čujem,ne želim i eto spavam.Tako mirna, ali misli bježe i bježe i evo me opet sam tu u stvarnosti.

Uskoro smo u Postojni, idemo u čudesnu jamu, ali prije toga u Predjamski grad.Legenda kaže da je u tom dvorcu živio hrabar mladić i da je uzimao bogatima i davao siromašnima.Vlastima se to nije svidjelo i dali su opkoliti dvorac.Tako je vojska stajala mjesec dana misleći da će izaći kada mu ponestane hrane.Nisu znali da iza dvorca u stijeni ima puno tunela, no kada su podmitili jednog sluga da otkrije tajnu, saznali su za tunele, ušli su u dvorac i našli ga mrtvoga. Vratili smo se u Postojnsku jamu, vožnja vlakićem do unutrašnjosti jame je bila ugodna.Hladan vjetrić pirka, hladi tijelo, skupljen gledaš ljepotu prirode i te neobične oblike koje uz malo mašte pretvoriš u što hoćeš.U špilji ti zastaje dah, za male stvari treba tako puno vremena.Shvatiš kako je priroda lijepa, svemoguća, kad vidiš to shvatiš koliko si malen.Možda čak i nevažan jer ne možeš ništa uraditi da ubrzaš prirodu.Hodajući jamom, osjećaš se posebno, kao da je čarobna.Vlakićem natrag do ulaza, isti osjećaji hladnoće, opet isti prizori zapanjuju.

Vraćamo se u rodnu Hrvatsku idemo u Motovun.Malen, ali lijep grad, pogled puca na rijeku Mirnu i šumu čudnog ruba.Zanimljiva priča o povijesti grada, rijeci i šumi te potiče da razmisliš kako su neki ljudi znali iskoristiti prirodu.A neki znali uništititi radi pohlepe.

Otišli smo u Hum, najmanji grad na svijetu, sa svega 24 stanovnika.Mislim da su kao zajednica, uvijek se drže zajedno, jer imaju smao jedni druge.Ponekad nam te složnosti nedostaje.Vratili smo se u hotel, zaspali.

I došao je zadnji dan, vozili smo se do Krka.Grad Krk, lijep grad, pun priča i spomenika.Nakon toga slijedi mjesto gdje je pronađena Bašćanska ploča.Nakon zanimljivog govore vodičke, odlazimo.

Vozimo se autobusom umorni.Vozimo se i vozimo, dolazimo u Gospić, točnije Smiljan, u Memorijalni centar Nikole Tesle.Očaralo me je kako je to dijete bilo pametno, kako je rastao postajao je sve veći genije. Svoju bolest je prihvatio kao vrlinu i iskoristio je.Nakon obilaska kompleksa vraćamo se kući. U autobusu sjajno raspoloženje, pjesma i smijeh obećavaju dobru zabavu.Nakon dosta vožnje pjesma jenjava, noć se spušta i sve je mirnije.Oči se sklapaju na san, ali san ne dolazi.Ipak uspijevam, umor me svladao.Budim se i skoro smo doma.Vožnja i evo nas opet tu, tu u Župi.

Matea Car, 8.b